אנה לוקשבסקי

אנה לוקשבסקי (נולדה ב–1975) היא אמנית ציור ורישום ישראלית. משנת 2010, לוקשבסקי פעילה בקבוצת האמניות "הברביזון החדש".

 ביוגרפיה 
אנה לוקשבסקי נולדה בשנת 1975 בווילנה, בירת ליטא, שהייתה אז חלק מברית המועצות. היא ומשפחתה עלו מווילנה לישראל בסוף שנות התשעים, כחלק מהעלייה הרוסית לישראל של אותה תקופה. בילדותה לוקשבסקי למדה ציור, ובהמשך למדה שפות סלאביות באוניברסיטת וילנה. לאחר הגעתה לישראל, למדה עיצוב גרפי באקדמיה לאמנות ועיצוב בצלאל ועבדה מעצבת בתחום. בשנת 2009, השלימה תואר שני במדרשת בית ברל לאמנות.

לוקשבסקי מתגוררת ומלמדת בהדר הכרמל בחיפה, עם בן זוגה ושתי ילדות.

 עבודותיה 
לאחר שעבדה בתור מעצבת גרפית, לוקשבסקי התמקדה בציור והוראה עצמאיים. עבודותיה מבטאות דחייה של העיסוק השכיח בישראל ביצירה קונספטואלית. סגנון הציור בו מתמקדת לוקשבסקי הוא פליין אייר .דאשבסקי, ליליה. ׳׳התופעה של הברביזון החדש באמנות הישראלית.׳׳ אוסף מאמרים מאמרים – ׳׳ישראל: שפות, חברה, תרבות׳׳,מוסקבה: המכון ללימודי מזרחיות, האקדמיה הרוסית למדעים, 2020, (עמ. 333 – 365.) (באנגלית). ציוריה מבוססים על התבוננות ונעשה בהם שימוש בצבעים עזים ומשיכות מכחול חדות. הנופים והנושאים המתוארים בציוריה סובבים חיי מהגרים בישראל, בפריפריה הגאוגרפית ובשולי החברה הישראלית.יהב, גליה. "צבע העם", הארץ – גלריה, 03/02/2012. 

לוקשבסקי משתמשת בחומרים "זולים" ליצירתה, וחלק גדול מהציורים מבוצעים בשמן על גבי קרטון. השימוש בחומרים "זמינים" ו"זולים" כמו קרטון כמצע לציור, נועד להצביע על עמדתה של לוקשבסקי כמהגרת, פרקריאט בנוף הישראלי. יצירתה של לוקשבסקי ייחודית בשדה האמנות הישראלית גם בזכות היותו מבוסס על ציור בהתבוננות.עין גל, עופר. "שינוי עכשיו", פנאי פלוס, 01/02/2012.  ציור פיגורטיבי מהתבוננות נלמד באקדמיות אירופאיות והוביל במאה ה-19 להקמת בית הספר לאמנות הברביזון."הברביזון החדש – השיבה לחיים", משכן לאמנות עין חרוד, 2017.

בשנת 2010 הצטרפה לוקשבסקי לקבוצת 'הברביזון החדש' לצד ארבע ציירות נוספות ממוצא סובייטי-רוסי (זויה צ'רקסקי, אולגה קונדינה, אסיה לוקין ונטליה זורבובה).קונדינה, אולגה., "מצירות בשטח", ברעם: מוזיאון בר דוד לאומנות ויודאיקה, 2014.  סגנון ה-'פליין אייר' של לוקשבסקי השתלב בגוף העבודה של קבוצת ברביזון.קרבה, זועי. ׳׳הברביזון החדש׳׳, תל–אביביאן, 2017 (באנגלית)ברטוש, רון. ׳׳קבוצת הברביזון החדש: ריאליזם – חברתי דהיום׳׳, ערב רב, 2014 העבודות של האמניות בקבוצה הן נראטיביות ומתעדות את אורחות חייהם של קהילות מהגרים שונות בישראל, כמו מהגרים מאפריקה ורוסיה, על רקע הערים בהן חיים המהגרים."מחוץ למסגרת", הארץ – גלריה, 02/07/2013. ׳׳הברביזון החדש – אנה לוקשבסקי׳׳, מוזיאון תל אביב לאמנות, 2017 החל משנת 2016, בעקבות נסיבות חייהן, חברות קבוצת ברביזון החדש לא נפגשות או מציירות באותה מתכונת. עם זאת, לוקשבסקי שומרת על מסורות הציור מהתבוננות. בשנים אלה עסקו עבודותיה של לוקשבסקי בסוגיות של זהות וסביבת מגוריה.

בשנת 2013 הציגה לוקשבסקי את תערוכת היחיד "אנשים שאתם מכירים" בגלריית "החדש והרע" בחיפה. התערוכה כללה פורטרטים עדינים של אנשים שונים שלוקשבסקי ציירה בחלל הסטודיו שלה. בשנת 2014 הציגה לוקשבסקי את תערוכת היחיד "הפרובנציאלים" בגלריה רוזנפלד וכללה ציור מהתבוננות.

בשנת 2016 הציגה לוקשבסקי את הסדרה "חיפה סובייטית" בתערוכה הקבוצתית "הילדים רוצים קומוניזם (2)" במוזיאון בת ים לאמנות. בסדרה "חיפה סובייטית" לוקשבסקי מתארת את חיי היום-יום של מהגרים מברית המועצות על רקע הים התיכון, ישראל ועיר תעשייתית. השתתפות הסדרה "חיפה הסובייטית" בתערוכה הקבוצתית ניצבת בניגוד לתערוכות קבוצתיות מוקדמות יותר של חברות הברביזון החדש. הסבב הראשון של התערוכה "הילדים רוצים קומוניזם" שהוצג במוזיאון בת ים הוביל את קבוצת הברביזון החדש להתמקד בנוסטלגיה לילדות בברית המועצות. לוקשבסקי לא לקחה חלק בסבב הראשון של התערוכה "הילדים רוצים קומוניזם", ועבודותיה בסבב השני של התערוכה מבטאות מבט מפוכח בחיי יוצאי ברית המועצות וחוויית ההגירה."הילדים רוצים קומוניזם (סבב שני)", מובי: מוזיאוני בת ים, 2016.

 השכלה 
 1994–1997: אוניברסיטת מדינת ליטא, המחלקה לשפות סלאביות, וילנה
 1998–2002: תואר ראשון באקדמיה לאמנות ועיצוב בצלאל, לימודי תקשורת חזותית
 2007–2009: תואר שני במדרשה בית ספר לאמנות, בית ברל.

 תערוכות יחיד נבחרות 
 2012 - 2011 (עם זויה צ'רקסקי), גלריה רוזנפלד, תל אביב-יפו
 2013 - אנשים שאתם מכירים, אוצרת נטלי לוין, גלריה החדש והרע, חיפה
 2014 - הפרובינציאלים, גלריה רוזנפלד, תל אביב-יפו
 2018 - מבט מפוכח, גלריה רוזנפלד, תל אביב-יפו.

 תערוכות קבוצתיות נבחרות 

 קישורים חיצוניים 


 אנה לוקשבסקי, באתר מרכז המידע לאמנות ישראלית, מוזיאון ישראל
 גינת, הדי. "הברביזון החדש – השיבה לחיים", כולעיצוב, מכון טכנולוגי חולון, 2017

 אנה לוקשבסקי, באתר של גלריה רוזנפלד.
 אנה לוקשבסקי, באתר של הברביזון החדש.

 הערות שוליים 

קטגוריה:אמניות ישראליות
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:ציירות ישראליות
קטגוריה:ציירים ישראלים
קטגוריה:חיפה: אישים
קטגוריה:הדר הכרמל: אישים
קטגוריה:עולות בשנות ה-1990
קטגוריה:עולים בשנות ה-1990
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:בוגרי אוניברסיטת וילנה
קטגוריה:ישראליות שנולדו ב-1975
קטגוריה:ישראלים שנולדו ב-1975